               EUROOPAN KOMISSIO
            Bryssel 11.8.2021
            COM(2021) 473 final
            2021/0267(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (Euroopan sosiaalirahasto plus (ESR+))
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä ETA:n sekakomiteassa unionin puolesta otettavan kannan vahvistamisesta, silloin kun tämän elimen on määrä antaa yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamista koskeva sekakomitean päätös

               2.Ehdotuksen tausta

               2.1.ETA-sopimus

               Euroopan talousalueesta tehdyssä sopimuksessa, jäljempänä ’ETA-sopimus’, taataan Euroopan talousalueen kansalaisille ja talouden toimijoille yhtäläiset oikeudet ja velvollisuudet. Siinä määrätään neljää vapautta koskevien EU:n säädösten saattamisesta osaksi 30:n ETA-maan eli EU:n jäsenvaltioiden, Norjan, Islannin ja Liechtensteinin lainsäädäntöä. ETA-sopimus kattaa lisäksi yhteistyön muilla tärkeillä aloilla kuten tutkimuksen ja kehityksen, koulutuksen, sosiaalipolitiikan, ympäristön, kuluttajansuojan, matkailun ja kulttuurin aloilla, joita kutsutaan yhteisesti sivuaviksi ja horisontaalisiksi politiikoiksi. Sopimus tuli voimaan 1. tammikuuta 1994. Euroopan unioni ja sen jäsenvaltiot ovat sopimuksen sopimuspuolia.

               2.2.ETA:n sekakomitea

               ETA:n sekakomitea vastaa ETA-sopimuksen hallinnoinnista. Se on foorumi ETA-sopimuksen toimintaan liittyvää näkemysten vaihtoa varten. Se tekee päätöksensä yksimielisesti. Lissabonin sopimuksen mukaisesti vastuu ETA-asioiden koordinoinnista EU:n puolella on Euroopan ulkosuhdehallinnolla.

               2.3.Suunniteltu ETA:n sekakomitean säädös

               ETA:n sekakomitean on määrä hyväksyä ETA:n sekakomitean päätös, joka koskee yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamista, jäljempänä ’suunniteltu säädös’.

               Suunnitellun säädöksen tarkoituksena on laajentaa ETA-sopimuksen sopimuspuolten yhteistyö kattamaan ETA:n EFTA-valtioiden osallistuminen Euroopan sosiaalirahasto plussaan (ESR+). Euroopan sosiaalirahasto plussan (ESR+) perustamisesta ja asetuksen (EU) N:o 1296/2013 kumoamisesta 24 päivänä kesäkuuta 2021 annettu Euroopan parlamentin ja neuvoston asetus (EU) 2021/1057
                  1
                otetaan sen vuoksi osaksi ETA-sopimusta.

                  Koska Liechtenstein ei ole ilmaissut kiinnostustaan osallistua Euroopan sosiaalirahasto plussaan, ETA:n sekakomitean päätösluonnos koskee ainoastaan Norjaa ja Islantia.

               EU:n talousarviopolitiikan mukaisesti osallistuminen EU:n toimintaan on mahdollista vasta, kun vastaava rahoitusosuus on maksettu. Maksu voidaan suorittaa heti sen jälkeen kun tämä luonnos neuvoston päätökseksi on hyväksytty ja kun Euroopan komissio on vahvistanut rahoituspyynnön ja toimittanut sen ETA:n EFTA-valtioille.

               Sen vuoksi sekakomitean päätösluonnosta sovelletaan takautuvasti 1. tammikuuta 2021 lähtien, jotta voitaisiin kattaa 1. tammikuuta 2021 ja asianomaisen maksun vastaanottamisen välinen ajanjakso. Takautuva soveltaminen ei vaikuta asianomaisten henkilöiden oikeuksiin ja velvollisuuksiin, ja se on luottamuksensuojan periaatteen mukaista.

               Suunnitellusta säädöksestä tulee sopimuspuolia sitova ETA-sopimuksen 103 ja 104 artiklan mukaisesti.

               3.Unionin puolesta esitettävä kanta

               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.

               Liitteenä olevan ETA:n sekakomitean päätösluonnoksen sisältö ja luonne eivät ole pelkästään neuvoston asetuksen (EY) N:o 2894/94 1 artiklan 3 kohdassa tarkoitettuja teknisiä mukautuksia. Näin ollen neuvosto vahvistaa unionin kannan.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  2

               4.1.2.Soveltaminen käsillä olevassa asiassa

               ETA:n sekakomitea on perustettu ETA-sopimuksella. Säädös, joka ETA:n sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla ETA-sopimuksen 103 ja 104 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta yhdessä Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan kanssa.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta esitettävä kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen käsillä olevassa asiassa

               Ehdotetun päätöksen aineellisen oikeusperustan on vastattava sen säädöksen aineellista oikeusperustaa, joka sillä sisällytetään ETA-sopimukseen.

               Euroopan sosiaalirahasto plus (ESR+) perustuu SEUT-sopimuksen osastoihin ”Henkilöiden, palvelujen ja pääomien vapaa liikkuvuus”, ”Työllisyys”, ”Sosiaalipolitiikka”, ”Euroopan sosiaalirahasto”, ”Koulutus, ammatillinen koulutus, nuoriso ja urheilu” ja ”Taloudellinen, sosiaalinen ja alueellinen yhteenkuuluvuus” (SEUT-sopimuksen 46 artiklan d alakohta, 149 artikla, 153 artiklan 2 kohdan a alakohta, 164 artikla, 175 artiklan kolmas kohta ja 349 artikla).

               Sen vuoksi ehdotetun päätöksen aineellisena oikeusperustana ovat seuraavat määräykset: SEUT-sopimuksen 46 artiklan d alakohta, 149 artikla, 153 artiklan 2 kohdan a alakohta, 164 artikla, 175 artiklan kolmas kohta ja 349 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 46 artiklan d alakohta, 149 artikla, 153 artiklan 2 kohdan a alakohta, 164 artikla, 175 artiklan kolmas kohta ja 349 artikla yhdessä sen 218 artiklan 9 kohdan ja Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan kanssa.

               5.Talousarviovaikutukset

                  Norja ja Islanti maksavat rahoitusosuuden unionin talousarvioon. Tarkka määrä määritetään ETA-sopimuksen määräysten mukaisesti, kun tämä luonnos neuvoston päätökseksi on hyväksytty.

               6.Suunnitellun säädöksen julkaiseminen

               Koska ETA:n sekakomitean säädöksellä muutetaan yhteistyöstä muilla kuin neljän vapauden alaan kuuluvilla erityisalueilla tehtyä ETA-sopimuksen pöytäkirjaa 31, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2021/0267 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen

                  (Euroopan sosiaalirahasto plus (ESR+))

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 46 artiklan d alakohdan, 149 artiklan, 153 artiklan 2 kohdan a alakohdan, 164 artiklan, 175 artiklan kolmannen kohdan ja 349 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31, joka sisältää määräyksiä yhteistyöstä muilla kuin neljän vapauden alaan kuuluvilla erityisalueilla.

               (3)Euroopan parlamentin ja neuvoston asetus (EU) 2021/1057
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen pöytäkirjaa 31 (yhteistyöstä muilla kuin neljän vapauden alaan kuuluvilla erityisalueilla).

               (5)ETA:n sekakomiteassa esitettävän unionin kannan olisi sen vuoksi perustuttava tämän päätöksen liitteessä olevaan ETA:n sekakomitean päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta otettava kanta ETA-sopimuksen pöytäkirjan 31 (yhteistyöstä muilla kuin neljän vapauden alaan kuuluvilla erityisalueilla) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 231, 30.6.2021, s. 21.

                     (2)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (3)

                        EYVL L 305, 30.11.1994, s. 6–8.

                     (4)

                        EYVL L 1, 3.1.1994, s. 3.

                     (5)

                        Euroopan parlamentin ja neuvoston asetus (EU) 2021/1057, annettu 24 päivänä kesäkuuta 2021, Euroopan sosiaalirahasto plussan (ESR+) perustamisesta ja asetuksen (EU) N:o 1296/2013 kumoamisesta (EUVL L 231, 30.6.2021, s. 21).

    ---documentbreak---

               EUROOPAN KOMISSIO
            Bryssel 11.8.2021
            COM(2021) 473 final
            LIITE
            asiakirjaan
            ehdotus NEUVOSTON PÄÄTÖS
            ETA:n sekakomiteassa Euroopan unionin puolesta otettavasta kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen(Euroopan sosiaalirahasto plus (ESR+))

               LIITE

               ETA:N SEKAKOMITEAN PÄÄTÖS

               N:o […],

               annettu […],

               yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,

               sekä katsoo seuraavaa:

               (1)On aiheellista laajentaa ETA-sopimuksen sopimuspuolten yhteistyö kattamaan Euroopan sosiaalirahasto plussan (ESR+) perustamisesta ja asetuksen (EU) N:o 1296/2013 kumoamisesta 24 päivänä kesäkuuta 2021 annettu Euroopan parlamentin ja neuvoston asetus (EU) 2021/1057
                  1
               .

               (2)On asianmukaista, että EFTA-valtioiden osallistuminen asetukseen (EU) 2021/1057 perustuvaan toimintaan alkaa 1 päivästä tammikuuta 2021 riippumatta siitä, milloin tämä päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä tämän päätöksen osalta 10 päivän heinäkuuta 2021 jälkeen.

               (3)EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

               (4)Edellytykset, jotka koskevat EFTA-valtioiden ja niiden toimielinten, yritysten, järjestöjen ja kansalaisten osallistumista Euroopan unionin ohjelmiin, vahvistetaan ETA-sopimuksessa ja erityisesti sen 81 artiklassa.

               (5)Sen vuoksi olisi muutettava ETA-sopimuksen pöytäkirjaa 31, jotta laajennettua yhteistyötä voitaisiin tehdä 1 päivästä tammikuuta 2021,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA-sopimuksen pöytäkirjassa 31 oleva 15 artikla seuraavasti:

               1.Lisätään 8 kohtaan luetelmakohta seuraavasti:

               ”-32021 R 1057: Euroopan parlamentin ja neuvoston asetus (EU) 2021/1057, annettu 24 päivänä kesäkuuta 2021, Euroopan sosiaalirahasto plussan (ESR+) perustamisesta ja asetuksen (EU) N:o 1296/2013 kumoamisesta (EUVL L 231, 30.6.2021, s. 21).

               Tammikuun 1 päivän 2021 jälkeen alkaneesta toiminnasta aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä kyseisessä sopimuksessa tai päätöksessä vahvistetuin edellytyksin edellyttäen, että […] päivänä […]kuuta 2021 annettu ETA:n sekakomitean päätös N:o XX/2021 [tämä päätös] tulee voimaan ennen toimen päättymistä.

               EFTA-valtiot osallistuvat ainoastaan työllisyyttä ja sosiaalista innovointia koskevaan ohjelman toimintalohkoon.

               Liechtenstein vapautetaan tähän ohjelmaan osallistumisesta ja sen rahoittamisesta.”

               2.Korvataan 5 kohta seuraavasti:

               ”EFTA-valtiot osallistuvat 8 kohdan ensimmäisessä luetelmakohdassa tarkoitettuihin yhteisön toimiin 1 päivästä tammikuuta 1999, toisessa luetelmakohdassa tarkoitettuihin toimiin 1 päivästä tammikuuta 2003, kolmannessa luetelmakohdassa tarkoitettuihin toimiin 1 päivästä tammikuuta 2014 ja neljännessä luetelmakohdassa tarkoitettuihin toimiin 1 päivästä tammikuuta 2021.”

               2 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty
                  2*.

               Sitä sovelletaan 1 päivästä tammikuuta 2021.

               3 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […]kuuta […].

                  ETA:n sekakomitean puolesta

                  Puheenjohtaja

                  […]

                  ETA:n sekakomitean

                  sihteerit

                  […]

                     (1)

                        EUVL L 231, 30.6.2021, s. 21.

                     (2)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


               EUROOPAN KOMISSIO
            Bryssel 13.12.2021
            COM(2021) 783 final
            2021/0412(NLE)

            Ehdotus
            NEUVOSTON PÄÄTÖS
            Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen

               PERUSTELUT

               1.Ehdotuksen kohde

               Tämä ehdotus koskee Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tekemällä väliaikaisella Euro–Välimeri-assosiaatiosopimuksella, jäljempänä ’väliaikainen assosiaatiosopimus’, perustetussa sekakomiteassa unionin puolesta otettavaa kantaa Euroopan unionin ja palestiinalaishallinnon välisen toimintaohjelman jatkamista koskevan suosituksen hyväksymiseen.

               2.Ehdotuksen tausta

               2.1.Väliaikainen assosiaatiosopimus

               EU:n sekä palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehty väliaikainen assosiaatiosopimus, jäljempänä ’sopimus’, on vuodesta 1997 lähtien muodostanut oikeusperustan Euroopan unionin ja palestiinalaishallinnon kahdenvälisille suhteille. Sopimuksessa määrätään palestiinalaisten teollisuustuotteiden tullittomasta pääsystä EU:n markkinoille ja tariffien poistamisesta Palestiinaan
                  1* suuntautuvalta EU-vienniltä vaiheittain viiden vuoden aikana. Sopimuksen 1 artiklan mukaan sopimuksen tavoitteena on

               –luoda asianmukaiset kehykset monipuoliselle vuoropuhelulle, jolla mahdollistetaan osapuolten välisten tiiviiden poliittisten suhteiden kehittäminen,

               –luoda edellytykset kaupan asteittaiselle vapauttamiselle,

               –edistää tasapainoisten taloudellisten ja yhteiskunnallisten suhteiden kehittymistä osapuolten välillä vuoropuhelun ja yhteistyön avulla,

               –edistää Länsirannan ja Gazan alueen yhteiskunnallista ja taloudellista kehitystä,

               –edistää alueellista yhteistyötä, jonka tarkoituksena on vakiinnuttaa rauhanomainen rinnakkaiselo sekä vakaa talous ja vakaat poliittiset olot,

               –edistää yhteistyötä muilla molemminpuolista etua koskevilla aloilla.

               Sopimus tuli voimaan 1. heinäkuuta 1997.

               2.2.Sekakomitea

               Sekakomitea on perustettu väliaikaisen assosiaatiosopimuksen 63 artiklalla. Sekakomitealla on toimivalta tehdä päätöksiä sopimuksessa tarkoitetuissa tapauksissa sekä muissa asioissa, jotka ovat välttämättömiä sopimuksessa määrättyjen tavoitteiden saavuttamiseksi. Nämä päätökset sitovat osapuolia. Sekakomitean puheenjohtajuudesta huolehtivat vuorotellen EU ja palestiinalaishallinto työjärjestyksessä vahvistetuin edellytyksin. Se kokoontuu vähintään kerran vuodessa ja olosuhteiden sitä edellyttäessä puheenjohtajansa aloitteesta.

               2.3.Sekakomitean suunnittelema säädös

               Sekakomitean on määrä hyväksyä suositus EU:n ja palestiinalaishallinnon välisen toimintaohjelman jatkamisesta (”suunniteltu säädös”). Sekakomitean työjärjestyksen 10 artiklan mukaisesti suositukset hyväksytään kirjallisella menettelyllä.

               Suunnitellun säädöksen tarkoituksena on jatkaa EU:n ja palestiinalaishallinnon välisen toimintaohjelman voimassaoloa kolmella vuodella, jotta voidaan varmistaa yhteistyön jatkuminen osapuolten välillä. Suunnitellusta säädöksestä tulee osapuolia sitova väliaikaisen assosiaatiosopimuksen 63 artiklan mukaisesti, jossa määrätään, että sekakomitea voi tehdä päätöksiä ja antaa asianmukaisia suosituksia.

               3.Unionin puolesta otettava kanta

               Väliaikaisen assosiaatiosopimuksen nojalla perustetussa sekakomiteassa hyväksyttävä Euroopan unionin kanta sellaisen suosituksen hyväksymiseen, joka koskee EU:n ja palestiinalaishallinnon välisen toimintaohjelman jatkamista kolmella vuodella, perustuu tämän päätöksen liitteenä olevaan suositukseen.

               Kumpikin osapuoli on toistuvasti vahvistanut Euroopan unionin ja palestiinalaishallinnon välisten suhteiden monipuolisuuden ja elinvoimaisuuden ja sen, että ne ovat kaikilta osin sitoutuneita kehittämään palestiinalaishallintoa kaikilla yhteisen edun mukaisilla aloilla.

               Toimintasuunnitelman voimassaolon jatkaminen on näin ollen molempien sopimuspuolten edun mukaista.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  2
               .

               4.1.2.Soveltaminen tässä asiassa

               Sekakomitea on sopimuksella eli väliaikaisella assosiaatiosopimuksella perustettu elin.

               Säädös, joka sekakomiteaa pyydetään antamaan, on säädös, jolla on oikeusvaikutuksia.

               Suunnitellulla säädöksellä on oikeusvaikutuksia, koska siinä säädetään EU:n ja palestiinalaishallinnon välisen nykyisen toimintaohjelman jatkamisesta kolmella vuodella.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunnitellun säädöksen keskeinen tavoite ja sisältö liittyvät SEUT-sopimuksen voimassa olevan 207 ja 209 artiklan nojalla hyväksytyn väliaikaisen assosiaatiosopimuksen ja Euroopan naapuruuspolitiikan yhteydessä tehtävään yhteistyöhön kolmannen maan kanssa.

               Sen vuoksi ehdotetun päätöksen aineellinen oikeusperusta on SEUT-sopimuksen 207 ja 209 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 207 ja 209 artikla yhdessä sen 218 artiklan 9 kohdan kanssa.

               5.Suunnitellun säädöksen julkaiseminen

               Sekakomitean säädöksellä muutetaan EU:n ja palestiinalaishallinnon välisen toimintaohjelman voimassaolon kestoa, minkä vuoksi säädös on aiheellista julkaista Euroopan unionin virallisessa lehdessä sen jälkeen, kun se on hyväksytty, EU:n ja palestiinalaishallinnon sekakomitean työjärjestyksen määräysten mukaisesti.

               2021/0412 (NLE)

               Ehdotus

               NEUVOSTON PÄÄTÖS

               Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) väliaikaisen Euro–Välimeri-assosiaatiosopimuksen kaupasta ja yhteistyöstä, jäljempänä ’sopimus’, neuvoston päätöksellä 24 päivänä helmikuuta 1997, ja sopimus tuli voimaan 1 päivänä heinäkuuta 1997.

               (2)Sopimuspuolet ovat yhtä mieltä siitä, että nykyinen toimintasuunnitelma ilmentää edelleen EU:n ja palestiinalaishallinnon etuoikeutettua kumppanuutta ja tukee väliaikaisen Euro–Välimeri-assosiaatiosopimuksen täytäntöönpanoa.

               (3)Sopimuksen 63 artiklan mukaisesti sekakomitea voi tehdä päätöksiä ja antaa asianmukaisia suosituksia.

               (4)Sekakomitean on määrä hyväksyä suositus EU:n ja palestiinalaishallinnon välisen toimintaohjelman jatkamisesta kolmella vuodella kirjallisella menettelyllä.

               (5)On aiheellista määrittää kanta, joka otetaan unionin puolesta sekakomiteassa, koska suosituksella tulee olemaan oikeusvaikutuksia.

               (6)Toimintaohjelman voimassaolon jatkaminen kolmella vuodella antaa sopimuspuolille täydellisen tilaisuuden edistää yhteistyötään tulevina vuosina, myös mahdollisilla neuvotteluilla kumppanuuden painopisteistä,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyllä väliaikaisella Euro–Välimeri-assosiaatiosopimuksella perustetussa sekakomiteassa hyväksyttävä unionin kanta EU:n ja palestiinalaishallinnon ENP-toimintaohjelman jatkamiseen perustuu tämän päätöksen liitteenä olevaan luonnokseen sekakomitean suositukseksi.

               2 artikla

               Tämä päätös on osoitettu komissiolle ja korkealle edustajalle.

               Tehty Brysselissä

                     Neuvoston puolesta

                     Puheenjohtaja

                     (1)
                  * Tätä nimitystä ei pidä tulkita Palestiinan valtion tunnustamiseksi, eikä se rajoita jäsenvaltioiden kantoja tässä asiassa.

                     (2)

                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

    ---documentbreak---

               EUROOPAN KOMISSIO
            Bryssel 13.12.2021
            COM(2021) 783 final

            LIITE
            asiakirjaan
            Ehdotus NEUVOSTON PÄÄTÖS
            Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen nojalla perustetussa sekakomiteassa otettavasta Euroopan unionin kannasta EU:n ja palestiinalaishallinnon välisen toimintaohjelman jatkamiseen

               LIITE

               EU–PLO-SEKAKOMITEAN SUOSITUS N:O xxx EU:n ja palestiinalaishallinnon toimintaohjelman jatkamisen hyväksymisestä [XXX 2021]

               EU–PLO-SEKAKOMITEA, joka

               ottaa huomioon Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehdyn väliaikaisen Euro–Välimeri-assosiaatiosopimuksen, jäljempänä ’väliaikainen assosiaatiosopimus’,

               sekä katsoo seuraavaa:

               (1)Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) kaupasta ja yhteistyöstä tehty väliaikainen Euro–Välimeri-assosiaatiosopimus, jäljempänä ’väliaikainen assosiaatiosopimus’, allekirjoitettiin 24 päivänä helmikuuta 1997, ja se tuli voimaan 1 päivänä heinäkuuta 1997.

               (2)Väliaikaisen assosiaatiosopimuksen 63 artiklan mukaisesti sekakomitea voi tehdä päätöksiä ja antaa asianmukaisia suosituksia.

               (3)Sekakomitean työjärjestyksen 10 artiklassa määrätään mahdollisuudesta tehdä päätöksiä kirjallista menettelyä noudattaen istuntojen välissä molempien sopimuspuolten suostumuksella.

               (4)EU:n ja palestiinalaishallinnon toimintaohjelman voimassaolon jatkaminen kolmella vuodella antaa osapuolille tilaisuuden edistää yhteistyötään tulevina vuosina, myös mahdollisilla neuvotteluilla kumppanuuden painopisteistä,

               SUOSITTAA:

               1 artikla

               Sekakomitea suosittaa, kirjallista menettelyä noudattaen, että EU:n ja palestiinalaishallinnon toimintaohjelman voimassaoloa jatketaan kolmella vuodella ohjelman jatkamisen hyväksymispäivästä.

               2 artikla

               Tämä suositus tulee voimaan päivänä, jona se hyväksytään.

               Tehty xx [...päivänä ...kuuta 2021].

               EU–PLO-sekakomitean puolesta

               Puheenjohtaja

               ***


               EUROOPAN KOMISSIO
            Bryssel 20.5.2022
            COM(2022) 227 final
            2022/0163(NLE)

            Ehdotus
            NEUVOSTON PÄÄTÖS
            valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 14. kokouksessa Euroopan unionin puolesta otettavasta kannasta tavaraliikenteen telemaattisia sovelluksia koskevien yhtenäisten teknisten määräysten muutoksiin ja yhtenäisten ATMF-säännösten poikkeuksia koskevan liitteen B muuttamiseen sekä OTIFin uudelleentarkastelukomitean kirjallisessa menettelyssä Euroopan unionin puolesta otettavasta kannasta COTIF-yleissopimuksen liitteen G muuttamiseen

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan unionin puolesta otettava kanta seuraavissa yhteyksissä:

               a.Valtioiden välisen kansainvälisten rautatiekuljetusten järjestön (OTIF) uudelleentarkastelukomitean kirjallinen menettely, jossa on kyse tietyistä muutoksista kansainvälisiä rautatiekuljetuksia koskevaan yleissopimukseen (COTIF) ja sen liitteisiin. Teknisten kysymysten asiantuntijakomissio pyysi 13. istunnossaan uudelleentarkastelukomiteaa tekemään päätöksiä COTIF-yleissopimuksen 17 artiklan 1 §:n a kohdassa ja 33 artiklan 4 §:n g kohdassa tarkoitetun toimivaltansa puitteissa kansainvälisessä liikenteessä käytettäväksi tarkoitetun rautatiekaluston teknistä hyväksymistä koskevien yhtenäisten säännösten (ATMF – COTIF-yleissopimuksen liite G) 3 a artiklan 5 §:n ja 15 artiklan 2 §:n muuttamiseksi sekä vahvistetun selitysmuistion muuttamiseksi vastaavasti; äänestys toimitetaan OTIFin kirjallisella menettelyllä.

               b.Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission (CTE) 14. kokous, joka pidetään Bernissä 14. ja 15. kesäkuuta 2022. Kokouksen esityslistalla on muun muassa seuraavat ehdotukset:

               –Ehdotus tavaraliikenteen telemaattisia sovelluksia (TAF) koskevien yhtenäisten teknisten määräysten (UTP) muuttamiseksi

               –Ehdotus yhtenäisten ATMF-säännösten liitteen B muuttamiseksi poikkeusten osalta.

               OTIF kehittää kansainvälisen rautatieliikenteen yhdenmukaisia oikeudellisia järjestelmiä kolmella pääasiallisella toiminnan alalla; tekninen yhteentoimivuus, vaaralliset aineet ja rautatiealan sopimusoikeus.

               Edellä mainitut päätökset, jotka CTE:n ja uudelleentarkastelukomitean on määrä hyväksyä, ovat säädöksiä, joilla on oikeusvaikutuksia, ja unionin puolesta otettava kanta on SEUT-sopimuksen 218 artiklan 9 kohdan mukaan vahvistettava neuvoston päätöksellä.

               2.Ehdotuksen tausta

               2.1.Kansainvälisiä rautatiekuljetuksia koskeva yleissopimus (COTIF)

               Kansainvälisiä rautatiekuljetuksia koskeva 9. toukokuuta 1980 tehty yleissopimus, sellaisena kuin se on muutettuna 3. kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, on kansainvälinen sopimus, jossa sopimuspuolina ovat sekä unioni että 25 jäsenvaltiota
                  1
               .

               Neuvosto antoi 16. kesäkuuta 2011 neuvoston päätöksen 2013/103/EU Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä
                  2
               , jäljempänä ’EU-COTIF-liittymissopimus’.

               Sopimus tuli voimaan 1. heinäkuuta 2011.

               COTIF-yleissopimuksen 2 artiklan 1 §:n mukaan OTIFin tavoitteena on edistää, parantaa ja helpottaa kansainvälistä rautatieliikennettä joka suhteessa erityisesti laatimalla yhtenäiset oikeudelliset järjestelyt kansainvälistä rautatieliikennettä koskevan oikeuden eri aloja varten. Lisäksi COTIF-yleissopimuksella hallinnoidaan OTIFin johtamista, tavoitteita ja tehtäviä sekä suhteita sopimuspuoliin ja järjestön toimintaa yleensäkin.

               COTIF-yleissopimuksessa käsitellään siis useita rautatielainsäädäntöön kuuluvia oikeudellisia ja teknisiä rautatiekysymyksiä, ja se jakautuu kahteen osaan: itse yleissopimus, jolla hallinnoidan OTIFin johtamista, ja sen kahdeksan liitettä, joissa vahvistetaan yhtenäinen rautatielainsäädäntö:

               –Liite A – Sopimus matkustajien kansainvälisestä rautatiekuljetuksesta (CIV)

               –Liite B – Sopimus tavaran kansainvälisestä rautatiekuljetuksesta (CIM)

               –Liite C – Vaarallisten aineiden kansainvälinen rautatiekuljetus (RID)

               –Liite D – Sopimus vaunujen käytöstä kansainvälisessä rautatieliikenteessä (CUV)

               –Liite E – Sopimus infrastruktuurin käytöstä kansainvälisessä rautatieliikenteessä (CUI)

               –Liite F – Yhtenäiset säännökset kansainvälisessä liikenteessä käytettäväksi tarkoitetun rautatiekaluston teknisten normien vahvistamisesta ja yhtenäisten teknisten määräysten hyväksymisestä (APTU UR)

               –Liite G – Yhtenäiset säännökset kansainvälisessä liikenteessä käytettäväksi tarkoitetun rautatiekaluston teknisestä hyväksymisestä (ATMF UR)

               –Liite H – Yhtenäiset säännökset junien turvallisesta liikennöinnistä kansainvälisessä liikenteessä (EST UR).

               Teknisestä yhteentoimivuudesta on olemassa 12 UTP:tä, jotka perustuvat liitteisiin F ja G. COTIF-yleissopimuksen mukaisilla UTP:illä on sama tarkoitus kuin EU:n yhteentoimivuuden teknisillä eritelmillä (YTE:t), jotka koskevat kansainväliseen liikenteeseen pääsyä, siten kuin ne on määritelty direktiivin (EU) 2016/797 luvussa II.

               COTIF-yleissopimuksen 47 sopimusvaltiosta 42, mukaan lukien jo mainitut 25 EU:n jäsenvaltiota, soveltaa liitteitä F ja G.

               2.2.OTIFin uudelleentarkastelukomitea

               Uudelleentarkastelukomitealla on toimivalta tehdä päätöksiä muutoksista COTIF-yleissopimukseen ja sen yhtenäisiin säännöksiin CIV, CIM, CUV ja CUI sekä eräissä tapauksissa yhtenäisiin säännöksiin APTU ja ATMF. COTIF-yleissopimuksen 33 artiklan 4 §:n mukaan uudelleentarkastelukomitea voi hyväksyä muutoksia itse tai toimittaa tehdyt muutokset OTIFin jäsenvaltioiden hyväksyttäväksi yleiskokouksessa.

               Uudelleentarkastelukomitea kokoontui viimeksi 26. kokoukseensa 27. helmikuuta – 1. maaliskuuta 2018.

               Unioni ja/tai sen jäsenvaltiot osallistuvat tähän prosessiin toimivaltansa, uudelleentarkastelukomitean työjärjestyksen sekä unionin liittymisestä COTIF-yleissopimukseen tehdyn sopimuksen mukaisesti.

               2.3.Uudelleentarkastelukomitean päätösvaltaisuus ja äänioikeudet

               Uudelleentarkastelukomitea on päätösvaltainen, kun enemmistö OTIFin jäsenvaltioista, joilla on oikeus äänestää, ovat edustettuina äänestyshetkellä.

               COTIF-yleissopimuksen 13 artiklan 3 kohdassa kuitenkin määrätään, että niillä OTIFin jäsenvaltioilla, jotka ovat antaneet julistuksen yhden tai useamman liitteen soveltamatta jättämisestä, ei ole oikeutta äänestää muutoksista, jotka koskevat kyseistä liitettä.

               Seuraavat OTIFin jäsenvaltiot eivät ole peruneet julistuksiaan tiettyjen liitteiden soveltamatta jättämisestä: Pakistan, Venäjä (yhtenäiset määräykset sopimuksesta matkustajien ja matkatavaran kansainvälisestä rautatiekuljetuksesta (CIV), vaarallisten aineiden kansainväliset rautatiekuljetukset (RID), CUV, CUI, APTU ja ATMF), Georgia (CUV, CUI, APTU ja ATMF), Tšekki, Norja, Slovakia, Yhdistynyt kuningaskunta (CUI, APTU ja ATMF) ja Ranska (ATMF).

               Kun keskustellaan asianomaisten liitteiden muutoksista, OTIFin aktiivijäsenten määrästä (46) on vähennettävä niiden OTIFin jäsenvaltioiden lukumäärä, jotka ovat antaneet julistuksen käsiteltävän liitteen soveltamatta jättämisestä, kyseistä liitettä koskevan äänestyksen päätösvaltaisuuden vahvistamiseksi.

               EU-COTIF-liittymissopimuksen 6 artiklan 1 kohdan mukaan unioni käyttää jäsenvaltioidensa äänioikeutta, kun päätetään asioista, joissa unionilla on yksinomainen toimivalta. Kuten jäljempänä selitetään, asia kuuluu EU:n yksinomaiseen toimivaltaan, joten unioni äänestää siitä.

               3.Suunnitellut säädökset, jotka on määrä hyväksyä uudelleentarkastelukomitean kirjallisessa menettelyssä

               3.1.Yhtenäisten ATMF-säännösten (COTIF-yleissopimuksen liite G) ja vahvistetun selitysmuistion muuttaminen

               Muutokset ovat tarpeen, jotta kunnossapidosta vastaavan yksikön sertifiointia voidaan soveltaa yhdenmukaisesti kaikentyyppisiin kalustoyksiköihin, kuten OTIF-asetuksessa on jo todettu. Direktiivin (EU) 2016/798 14 artiklassa vahvistetaan kunnossapidosta vastaavaa yksikköä koskevat EU:n säännökset.

               Sen jälkeen, kun yhtenäisten ATMF-sääntöjen liitettä A, jossa vahvistetaan kunnossapidosta vastaavien yksiköiden sertifiointia koskevat säännöt ECM-asetuksen (EU) 2019/779
                  3
                mukaisesti, tarkistettiin kokonaisuudessaan, todettiin, että ATMF-säännösten 3 a ja 15 artiklaa olisi muutettava liitteeseen tehtyjen muutosten huomioon ottamiseksi. Myös viittaukset äskettäin tarkistettuun EU:n lainsäädäntöön olisi saatettava ajan tasalle. Yhtenäisten ATMF-säännösten muutokset kuuluvat uudelleentarkastelukomitean toimivaltaan.

               CTE ehdotti vuonna 2021 uudelleentarkastelukomitealle COTIF-yleissopimuksen liitteen G muuttamista (CTE:n valmisteluasiakirja TECH-20045-CTE13-7). Ehdotuksen jälkeen nousi esiin kysymyksiä, jotka koskivat viittausta kunnossapidosta vastaavien yksiköiden vastavuoroiseen tunnustamiseen tekstissä, joka on määrä sisällyttää yhtenäisiä ATMF-säännöksiä koskevaan vahvistettuun selitysmuistioon. Nämä kysymykset on ratkaistu, ja vahvistettuun selitysmuistioon tehtyjä muutoksia olisi tarkistettava poistamalla kaikki viittaukset vastavuoroiseen tunnustamiseen oikeudellisten asioiden ja kansainvälisen yhteistyön tilapäisen komitean marraskuussa 2021 pitämässä ensimmäisessä istunnossaan antaman neuvoa-antavan lausunnon mukaisesti (OTIF-21008-JUR 1).

               COTIF-yleissopimuksen liitteeseen G ehdotetut muutokset kuuluvat unionin yksinomaiseen toimivaltaan, ja unioni käyttää äänioikeuttaan.

               4.OTIFin teknisten kysymysten asiantuntijakomissio (CTE)

               CTE-asiantuntijakomissio on COTIF-yleissopimuksen 13 artiklan 1 §:n f kohdalla perustettu elin. Siihen kuuluvat OTIFin jäsenvaltiot, jotka soveltavat yleissopimuksen liitteitä F (APTU UR) ja G (ATMF UR).

               CTE:llä on toimivalta rautateiden yhteentoimivuutta ja teknistä yhdenmukaistamista sekä teknisiä hyväksymismenettelyjä koskevissa asioissa. Se kehittää APTU- ja ATMF-liitteitä ja yhtenäisiä säännöksiä, joita sovelletaan kansainvälisessä liikenteessä käytettäviksi tarkoitettuun rautatiekalustoon ja joissa käsitellään erityisesti seuraavia seikkoja:

               ·kalustoyksiköitä ja infrastruktuuria koskevien teknisten määräysten hyväksyminen ja normien vahvistaminen;

               ·kalustoyksiköiden vaatimustenmukaisuuden arviointimenettelyt;

               ·kalustoyksiköiden huoltoa koskevat määräykset;

               ·junien kokoonpanoa koskevat velvollisuudet ja kalustoyksiköiden turvallinen käyttö;

               ·riskinarviointia koskevat määräykset;

               ·rekistereitä koskevat eritelmät.

               CTE:llä on nykyään pysyvä työryhmä (WG TECH), jonka tehtävänä on valmistella CTE:n päätökset.

               COTIF-yleissopimuksen 20 artiklan 1 §:n b kohdan nojalla ja liitteessä F (APTU) olevan 6 artiklan mukaan CTE on toimivaltainen hyväksymään tai muuttamaan UTP:itä. Yhtenäisten ATMF-säännösten (COTIF-yleissopimuksen liite G) 7 a artiklan mukaan ”teknisten kysymysten asiantuntijakomissiolla on toimivalta hyväksyä ohjeita tai pakollisia säännöksiä, jotka koskevat poikkeuksia rakenteellisista ja toiminnallisista UTP:istä”.

               4.1.Säädösten hyväksyminen CTE:ssä

               APTUn 6 artiklan mukaan CTE:n on päätettävä, hyväksytäänkö UTP tai määräys sen muuttamisesta yleissopimuksen 16 ja 20 artiklassa ja 33 artiklan 6 §:ssä vahvistetun menettelyn mukaisesti. UTP:iden tavanomainen hyväksymismenettely voi kestää noin puolitoista vuotta.

               4.2.Suunnitellut säädökset, jotka CTE:n on määrä hyväksyä 14. ja 15. kesäkuuta 2022 pidettävässä kokouksessa

               4.2.1.Tavaraliikenteen telemaattisia sovelluksia koskevan UTP:n muuttaminen. Ehdotettuja muutoksia ovat seuraavat:

               –Ajantasaistetut säännökset, jotka koskevat vastaavuutta Euroopan unionin säännösten kanssa;

               –Asiakirjan rakenteen päivitykset;

               –Vaatimus, jonka mukaan EU:n ulkopuolisten sopimuspuolten on ilmoitettava OTIFin sihteeristölle kansallisesta yhteyspisteestään;

               –Reitin jakamiseen ja junan kulkua koskeviin tietoihin liittyvien säännösten lisääminen;

               –Junan kokoonpanoa koskevien säännösten korvaaminen viittauksella junan kokoonpanoa ja reittiyhteensopivuutta koskevaan UTP:hen (UTP TCRC);

               –Liitteen II sanaston päivittäminen ja niiden lyhenteiden poistaminen, joita ei enää käytetä säädöstekstissä;

               –COTIF-yleissopimuksen ja EU:n lainsäädännön mukaisten viimeisimpien lainsäädäntöviittausten saattaminen ajan tasalle koko asiakirjassa;

               –Toimitukselliset muutokset;

               –Päivitetään viittaukset Euroopan unionin rautatieviraston antamiin teknisiin asiakirjoihin, joissa esitetään tavaraliikenteen telemaattisten sovellusten täytäntöönpanoa koskevat yhdenmukaistetut tietotekniset eritelmät.

               Ehdotetuilla muutoksilla saatetaan tavaraliikenteen telemaattisia sovelluksia koskeva UTP yhdenmukaiseksi YTE:n viimeisimmän version kanssa ja varmistetaan, että kansainvälisessä rautatieliikenteessä käytettäviin kalustoyksiköihin sovellettavien tavaraliikenteen telemaattisia sovelluksia koskevien sääntöjen täydellinen vastaavuus jatkuu yhtenäisissä ATMF-säännöksissä tarkoitetulla tavalla. EU:n YTE:ää on muutettu 26. maaliskuuta 2021 annetulla komission täytäntöönpanoasetuksella (EU) 2021/541
                  4
               .

               Asia kuuluu EU:n yksinomaiseen toimivaltaan, ja unioni käyttää äänioikeutta tavaraliikenteen telemaattisia sovelluksia koskevan UTP:n muutoksia hyväksyttäessä.

               4.2.2.Yhtenäisten ATMF-säännösten liitteen B muuttaminen (Poikkeukset)

               Yhtenäisten ATMF-säännösten liitteen B täydellistä tarkistamista koskevan ehdotuksen tarkoituksena on muotoilla yksinkertaisemmin ja selkeämmin säännöt ja ohjeet, jotka koskevat kokonaisten UTP:ien tai niiden tiettyjen säännösten soveltamatta jättämistä. Ehdotettuja säännöksiä sovellettaisiin ainoastaan EU:n ulkopuolisiin sopimuspuoliin
                  5
               . Poikkeuksia YTE:istä säännellään EU:n lainsäädännössä direktiivin (EU) 2016/797 7 artiklalla.

               Voimassa olevaan versioon verrattuna yhtenäisten ATMF-säännösten liitteen B ehdotetulla täydellisellä tarkistuksella

               –yksinkertaistetaan säännöksiä;

               –selvennetään poikkeusten soveltamisalaa ja niitä koskevia sääntöjä;

               –poistetaan kaikki OTIFin pääsihteerin tehtävät ja roolit;

               –vahvistetaan sopimuspuolten toimivaltaisten viranomaisten toimivaltaa;

               –varmistetaan avoimuus.

               Ehdotetuilla muutoksilla saatetaan EU:n ulkopuolisia sopimuspuolia koskevat poikkeusmenettelyt yhdenmukaisiksi EU:n jäsenvaltioihin jo sovellettavien säännösten kanssa ja varmistetaan, että kansainvälisessä rautatieliikenteessä käytettäviin kalustoyksiköihin sovellettavien poikkeuksia koskevien sääntöjen täydellinen vastaavuus jatkuu yhtenäisissä ATMF-säännöksissä tarkoitetulla tavalla.

               Unionilla on asiassa yksinomainen toimivalta, ja se käyttää äänioikeutta yhtenäisten ATMF-säännösten liitteen B (Poikkeukset) muuttamista koskevaa ehdotusta hyväksyttäessä.

               4.3.Unionin toimivalta ja äänioikeudet

               CTE:n kokouksessa hyväksyttävän säädöksen kattamat voimassa olevat unionin säännöt ovat komission täytäntöönpanoasetus (EU) 2021/541 ja direktiivin (EU) 2016/797 7 artikla.

               SEUT-sopimuksen 3 artiklan 2 kohdan mukaan unionilla on yksinomainen toimivalta asioissa, joissa COTIF-yleissopimus tai sen johdosta annetut oikeudelliset säädökset voivat vaikuttaa voimassa oleviin unionin sääntöihin tai muuttaa niiden ulottuvuutta.

               Suunniteltujen OTIF:n päätösten tavoitteena on

               ·saattaa tavaraliikenteen telemaattisia sovelluksia koskeva UTP yhdenmukaiseksi 26. maaliskuuta 2021 annetun komission täytäntöönpanoasetuksen (EU) 2021/541
                  6
                kanssa;

               ·yksinkertaistaa yhtenäisten ATMF-säännösten liitteessä B vahvistettuja UTP:ien soveltamatta jättämistä koskevia poikkeussääntöjä EU:n ulkopuolisten sopimusvaltioiden osalta ja ottaa huomioon direktiivin (EU) 2016/797 7 artikla YTE:ien soveltamatta jättämisen osalta.

               Näiden päätösten hyväksymisellä on selvä vaikutus edellä mainittuihin unionin sääntöihin.

               Näiden päätösten aihe kuuluu siten EU:n yksinomaiseen toimivaltaan.

               EU-COTIF-liittymissopimuksen 6 artiklan 1–3 kohdassa määrätään seuraavaa:

               ”1. Kun päätetään asioista, joissa unionilla on yksinomainen toimivalta, unioni käyttää yleissopimuksen mukaista jäsenvaltioidensa äänioikeutta.

               2. Kun päätetään asioista, joissa unionilla on jäsenvaltioidensa kanssa jaettu toimivalta, joko unioni tai sen jäsenvaltiot äänestävät.

               3. Jollei yleissopimuksen 26 artiklan 7 §:stä muuta johdu, unionilla on äänimäärä, joka vastaa niiden unionin jäsenvaltioiden äänimäärää, jotka ovat myös yleissopimuksen osapuolia. Kun unioni äänestää, sen jäsenvaltiot eivät äänestä.”

               Unioni, jota edustaa komissio, käyttää siten äänestysoikeuttaan näiden päätöksen hyväksymisen osalta.

               5.Unionin puolesta otettava kanta

               Unionin olisi tuettava suunniteltuja OTIFin säädöksiä ja äänestettävä niiden hyväksymisen puolesta.

               6.Oikeusperusta

               6.1.Menettelyllinen oikeusperusta

               6.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se käsittää myös sellaiset välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  7
               .

               6.1.2.Soveltaminen käsiteltävänä olevassa asiassa

               Uudelleentarkastelukomitea ja CTE ovat elimiä, jotka on perustettu sopimuksella eli COTIF-yleissopimuksella, erityisesti sen 13 artiklan 1 §:n c ja f kohdalla.

               Säädökset, jotka uudelleentarkastelukomitean on määrä hyväksyä kirjallisella menettelyllä, ja säädökset, jotka CTE:n on määrä hyväksyä 14. istunnossaan, ovat säädöksiä, joilla on oikeusvaikutuksia.

               Suunnitelluilla säädöksillä muutetaan OTIFin oikeudellista kehystä. Koska unioni on COTIF-yleissopimuksen täysivaltainen sopimuspuoli, suunnitellut säädökset sitovat unionia kansainvälisen oikeuden nojalla EU-COTIF-liittymissopimuksen mukaisesti.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               6.2.Aineellinen oikeusperusta

               6.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee.

               6.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tavoite ja sisältö liittyvät kansainväliseen rautatieliikenteeseen.

               Sen vuoksi ehdotetun päätöksen aineellinen oikeusperusta on SEUT-sopimuksen 91 artikla.

               7.Päätelmä

               Ehdotetun päätöksen oikeusperustana tulisi olla SEUT-sopimuksen 91 artikla yhdessä sen 218 artiklan 9 kohdan kanssa.

               8.Suunnitellun säädöksen julkaiseminen

               Koska OTIFin uudelleentarkastelukomitean säädöksellä muutetaan COTIF-yleissopimusta ja eräitä sen liitteistä, on aiheellista julkaista se hyväksymisen jälkeen Euroopan unionin virallisessa lehdessä.

               2022/0163 (NLE)

               Ehdotus

               NEUVOSTON PÄÄTÖS

               valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomission 14. kokouksessa Euroopan unionin puolesta otettavasta kannasta tavaraliikenteen telemaattisia sovelluksia koskevien yhtenäisten teknisten määräysten muutoksiin ja yhtenäisten ATMF-säännösten poikkeuksia koskevan liitteen B muuttamiseen sekä OTIFin uudelleentarkastelukomitean kirjallisessa menettelyssä Euroopan unionin puolesta otettavasta kannasta COTIF-yleissopimuksen liitteen G muuttamiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni liittyi 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’, neuvoston päätöksen 2013/103/EU
                  8
                mukaisesti tekemällä Euroopan unionin ja Valtioiden välisen kansainvälisten rautatiekuljetusten järjestön (OTIF) välisen sopimuksen Euroopan unionin liittymisestä COTIF-yleissopimukseen, jäljempänä ’sopimus’.

               (2)COTIF-yleissopimuksen 13 artiklan 1 §:n c kohdan mukaisesti perustetun uudelleentarkastelukomitean odotetaan toteuttavan kirjallisen menettelyn päättääkseen kansainvälisessä liikenteessä käytettäväksi tarkoitetun rautatiekaluston teknistä hyväksymistä koskevien yhtenäisten säännösten (yhtenäiset ATMF-säännökset – COTIF-yleissopimuksen liite G) 3 a artiklan 5 §:n ja 15 artiklan 2 §:n muuttamisesta.

               (3)CTE:n vuonna 2021 COTIF-yleissopimuksen liitteen G 3 a artiklan 5 §:n ja 15 artiklan 2 §:n tarkistamisesta antaman ehdotuksen jälkeen nousi esiin kysymyksiä tekstistä, joka on määrä sisällyttää yhtenäisiä ATMF-säännöksiä koskevaan vahvistettuun selitysmuistioon. CTE:n valmisteluasiakirjassa TECH-20045-CTE13-7 esitettyä ehdotusta olisi sen vuoksi tarkasteltava uudelleen oikeudellisten asioiden ja kansainvälisen yhteistyön tilapäisen komitean marraskuussa 2021 pitämässä ensimmäisessä istunnossaan antaman neuvoa-antavan lausunnon OTIF-21008-JUR 1 mukaisesti ennen kuin uudelleentarkastelukomitea hyväksyy sen.

               (4)Uudelleentarkastelukomitean päätöksen tavoitteena on yhdenmukaistaa yhtenäiset ATMF-säännökset rautateiden turvallisuudesta annetun direktiivin (EU) 2016/798 kanssa.

               (5)COTIF-yleissopimuksen 13 artiklan 1 §:n f kohdan nojalla on perustettu OTIFin teknisten kysymysten asiantuntijakomissio, jäljempänä ’CTE’.

               (6)COTIF-yleissopimuksen 20 artiklan 1 §:n b kohdan ja kansainvälisessä liikenteessä käytettäväksi tarkoitetun rautatiekaluston teknisten normien vahvistamista ja yhtenäisten teknisten määräysten hyväksymistä koskevien yhtenäisten säännösten (APTU - COTIF-yleissopimuksen liite F) 6 artiklan mukaisesti CTE:llä on toimivalta hyväksyä tai muuttaa muun muassa tavaraliikenteen telemaattisia sovelluksia koskevia yhtenäisiä teknisiä määräyksiä (UTP TAF).

               (7)COTIF-yleissopimuksen 20 artiklan 1 §:n e kohdan ja yhtenäisten ATMF-säännösten 7 a ja 21 artiklan mukaisesti CTE:llä on toimivalta hyväksyä tai muuttaa yhtenäisten ATMF-säännösten liitettä B, joka koskee poikkeuksia yhdenmukaisten teknisten määräysten soveltamisesta.

               (8)CTE on sisällyttänyt 14 ja 15 päivänä kesäkuuta 2022 pidettävän 14. kokouksensa esityslistalle ehdotuksen päätöksiksi, jotka koskevat tavaraliikenteen telemaattisia sovelluksia koskevien yhtenäisten teknisten määräysten muuttamista ja yhtenäisten ATMF-säännösten liitteen B, joka koskee poikkeuksia yhdenmukaisten teknisten määräysten soveltamisesta. tarkistamista.

               (9)On aiheellista vahvistaa kanta, joka otetaan unionin puolesta CTE:ssä ja ATMF:n tarkistamisen osalta OTIFin uudelleentarkastelukomiteassa, koska ehdotetut muutokset ovat unionia sitovia.

               (10)CTE:n päätöksen tavoitteena on yhdenmukaistaa tavaraliikenteen telemaattisia sovelluksia koskevat yhtenäiset tekniset määräykset EU:n sääntöjen eli komission täytäntöönpanoasetuksen (EU) 2021/541
                  9
                kanssa ja yhtenäisten ATMF-säännösten liite B direktiivin (EU) 2016/797 kanssa.

               (11)Suunnitellut OTIFin päätökset ovat unionin lainsäädännön ja strategisten tavoitteiden mukaisia, sillä niillä edistetään OTIFin lainsäädännön yhdenmukaistamista unionin oikeuden vastaavien säännösten kanssa, minkä vuoksi unionin olisi kannatettava näitä muutoksia,

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisiä rautatiekuljetuksia koskevalla yleissopimuksella perustetun uudelleentarkastelukomitean toteuttamalla kirjallisella menettelyllä tehtävässä yhtenäisten ATMF-säännösten (COTIF-yleissopimuksen liite G) osittaisessa tarkistamisessa unionin puolesta otettava kanta on, että se äänestää yhtenäisten ATMF-säännösten (COTIF-yleissopimuksen liite G) 3 a artiklan 5 §:n ja 15 artiklan 2 §:n muuttamista koskevan CTE:n ehdotuksen puolesta, sellaisena kuin ehdotus on esitetty CTE:n valmisteluasiakirjassa TECH-20045-CTE13-7, edellyttäen, että sen liitteestä II poistetaan kaikki viittaukset vastavuoroiseen tunnustamiseen oikeudellisten asioiden ja kansainvälisen yhteistyön tilapäisen komitean marraskuussa 2021 pitämässä ensimmäisessä istunnossaan antaman neuvoa-antavan lausunnon OTIF-21008-JUR 1 mukaisesti. Jos edellä mainittuja viittauksia ei poisteta, unioni äänestää CTE:n ehdotusta vastaan.

               2 artikla

               COTIF-yleissopimuksen CTE:n 14. kokouksessa unionin puolesta otettava kanta tavaraliikenteen telemaattisia sovelluksia koskevien yhtenäisten teknisten määräysten muutoksiin ja yhtenäisten ATMF-säännösten liitteen B, joka koskee poikkeuksia yhdenmukaisten teknisten määräysten soveltamisesta, tarkistamiseen on seuraava:

               1)äänestetään CTE:n ehdottaman tavaraliikenteen telemaattisia sovelluksia koskevan UTP:n päivittämisen puolesta, sellaisena ehdotus on esitetty CTE:n valmisteluasiakirjassa TECH-22004-CTE14;

               2)äänestetään CTE:n ehdottaman yhtenäisten ATMF-säännösten liitteen B, joka koskee poikkeuksia yhdenmukaisten teknisten määräysten soveltamisesta, päivittämisen puolesta, sellaisena kuin ehdotus on esitetty CTE:n valmisteluasiakirjassa TECH-22005-CTE14.

               3 artikla

               Uudelleentarkastelukomitean ja teknisten kysymysten asiantuntijakomission hyväksymät päätökset julkaistaan niiden hyväksymisen jälkeen voimaantulopäivineen Euroopan unionin virallisessa lehdessä.

               4 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Ainoastaan Kypros ja Malta eivät ole sopimuspuolia.

                     (2)

                        Euroopan unionin ja Valtioiden välisen kansainvälisten rautatiekuljetusten järjestön välinen sopimus Euroopan unionin liittymisestä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla (EUVL L 51, 23.2.2013, s. 8–10).

                     (3)

                        Komission täytäntöönpanoasetus (EU) 2019/779, annettu 16 päivänä toukokuuta 2019, kalustoyksiköiden kunnossapidosta vastaavien yksiköiden sertifiointijärjestelmää koskevista yksityiskohtaisista säännöksistä Euroopan parlamentin ja neuvoston direktiivin (EU) 2016/798 nojalla sekä komission asetuksen (EU) N:o 445/2011 kumoamisesta (EUVL L 139 I, 27.5.2019, s. 360).

                     (4)

                        Komission täytäntöönpanoasetus (EU) 2021/541, annettu 26 päivänä maaliskuuta 2021, asetuksen (EU) N:o 1305/2014 muuttamisesta tietojen laskennan ja vaihdon yksinkertaistamisen ja parantamisen sekä muutoksenhallintaprosessin päivittämisen osalta (EUVL L 108, 29.3.2021, s. 19).

                     (5)

                        Poikkeukset YTE:ien soveltamisesta sopimusvaltioissa, jotka ovat myös Euroopan unionin jäsenvaltioita, ja sopimusvaltioissa, jotka soveltavat asiaa koskevaa Euroopan unionin lainsäädäntöä Euroopan unionin kanssa tehdyn sopimuksen mukaisesti, kuuluisivat edelleen EU:n lainsäädännön soveltamisalaan..

                     (6)

                        Komission täytäntöönpanoasetus (EU) 2021/541, annettu 26 päivänä maaliskuuta 2021, asetuksen (EU) N:o 1305/2014 muuttamisesta tietojen laskennan ja vaihdon yksinkertaistamisen ja parantamisen sekä muutoksenhallintaprosessin päivittämisen osalta (EUVL L 108, 29.3.2021, s. 19).

                     (7)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (8)

                        Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).

                     (9)

                        Komission täytäntöönpanoasetus (EU) 2021/541, annettu 26 päivänä maaliskuuta 2021, asetuksen (EU) N:o 1305/2014 muuttamisesta tietojen laskennan ja vaihdon yksinkertaistamisen ja parantamisen sekä muutoksenhallintaprosessin päivittämisen osalta (EUVL L 108, 29.3.2021, s. 19).